07/05/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 3 de maio de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Arteixo (Núm. expte: IN407A 2021/61-1)

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Starcoproperty, SL - Enderezo Social: Avenida Linares Rivas, 1-1C – 15005 A Coruña - Título: “Proxecto de electrificación urbanización do P. E. Nexus Sabón parcelas 75, 76-A, 76-B, 77 e 79-A Arteixo”. - Situación: Polígono de Sabón, 75, 76-A, 76-B, 77 Y 79 - Arteixo Liña de media tensión soterrada de 15 kV con inicio e fin na liña de distribución existente SBN 713 entre o CT 15PX00 e o CS 15PN09, logo de entrar e saír no centros de transformación e de secionamento proxectados, condutor RHZ1-2OL 12/20 kV 3x(1x240 mm 2 ), Al, 660 m. Dous centros de secionamento en superficie en envolvente prefabricada. Celas prefabricadas, unha de secionamento manual, dúas de secionamento telecontroladas e unha cela de alimentación a SSAA (24 V, 400 A, 16 kA). Tres centros de transformación soterrados con envolvente prefabricada. Celas prefabricadas, unha de secionamento manual, outra de secionamento telecontrada e unha de protección con secionador e fusibles (24 kV, 400 A, 16 kA), e un transformador de 630 kVA, refrixeración natural, en baño de aceite mineral e relación de transformación 15-20 /0.42 kV. Un centro de transformación soterrado con envolvente prefabricada. Celas prefabricadas, unha de secionamento manual, outra de secionamento telecontrada e unha de protección con secionador e fusibles (24 kV, 400 A, 16 kA), e un transformador de 400 kVA, refrixeración natural, en baño de aceite mineral e relación de transformación 15-20 /0.42 kV. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente segundo e Conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 3 de maio de 2021 O xefe territorial Isidoro Martínez Arca